આ સમગ્ર ઘટનાને જો હળવાશથી જોવી હોય તો એમ કહી શકાય કે વડાપ્રધાન નરેન્દ્ર મોદી સવારે ચાર વાગ્યે ઉઠીને પોતાનો દિવસ શરુ કરી દેવા માટે જાણીતા છે. હવે જો તેઓ ચાર વાગ્યે ઉઠીને પક્ષના સંસદસભ્યોને નમસ્તે નો મેસેજ મોકલતા હશે તો એ વાંચવા માટે કેટલા સાંસદો જાગતા હશે એ એક મોટો સવાલ છે. અને જ્યારે આ માનનીય સંસદસભ્યો જાગતા હશે ત્યારે કદાચ એટલું મોડું થઇ જતું હશે કે કાં તો વડાપ્રધાનના ગૂડ મોર્નિંગ મેસેજનો કોઈ અર્થ નહીં રહેતો હોય અથવાતો તેનો આટલો મોડો જવાબ વડાપ્રધાનને આપવાથી સાંસદોને ડર લાગતો હશે.